José Ruiz, nomenat responsable de personal de la Diputació de València i Emili Altur, responsable de Cooperació
2025-07-24

El Ple Constitutiu de la nova corporació Provincial de la Diputació de València, que ha tingut lloc aquest matí (14-07-2015) ha comportat també el nomenament dels diferents càrrecs de cada una de les àrees de gestió de l’organisme.

Entre els dits càrrecs, destaca el del socialista José Ruiz, regidor d’Hisenda i Urbanisme de l’Ajuntament de Burjassot, que ha sigut nomenat per la Diputació responsable de l’àrea de Personal. Ruiz, que ja fou Diputat en l’anterior legislatura, oferirà a la cambra el seu treball i la seua responsabilitat amb el càrrec i dedicarà tots els seus esforços al desenvolupament de l’àrea.

Ha pres possessió del seu càrrec el també regidor de l’Ajuntament de Burjassot, del grup Compromís, Emili Altur, que serà el responsable de Cooperació. En aquest cas, també és la segona legislatura en què és Diputat.